stanford-oval/wikipedia huggingface dataset:
Under the Red Star

| Under The Red Star |
| --- | --- |

Ohjaaja:  Kelly Saxberg
Käsikirjoittaja:  Kelly Saxberg
Tuottaja:  Ron Harpelle
Säveltäjä:  Danny Johnson
Pääosat:  Rauli Pohjolainen Elena Leeve Jussi Nikkilä
Valmistustiedot
Valmistusmaa:  Kanada
Tuotantoyhtiö:  Sheba Films
Ensi-ilta:  29. syyskuuta 2011
Kesto:  79 minuuttia
Alkuperäiskieli:  englanti, suomi
Budjetti:  270 000 CAD
Aiheesta muualla
IMDb 
Under the Red Star on vuonna 2011 valmistunut kanadalainen draamadokumentti, joka kertoo 1900-luvun alun kanadansuomalaisesta työväenliikkeestä. Sen on ohjannut suomalaiset sukujuuret omaava Kelly Saxberg. Hänen tekemänsä käsikirjoitus perustuu professori Varpu Lindströmin suomalaissiirtolaisia koskevaan tutkimustyöhön. Elokuvan pääosissa ovat suomalaiset näyttelijät Elena Leeve ja Jussi Nikkilä sekä Suomessa syntynyt kanadalainen harrastajanäyttelijä Rauli Pohjolainen.
Under the Red Star seuraa kanadansuomalaisten työväenliikkeen historiaa vuosina 1910–1937. Se käsittelee erityisesti suomalaissiirtolaisten radikalisoitumista, jolla oli merkittävä vaikutus myös koko Kanadan työväenliikkeen synnyssä. Elokuvan keskeiset henkilöhahmot ovat kertojana toimiva sanomalehtimies Aku Päiviö, agitaattori Sanna Kannasto sekä ammattiyhdistysaktiivi Tom Hill. Tapahtumien keskiössä on Ontarion provinssissa sijaitsevan Port Arthurin (nyk. Thunder Bay) kaupungin suomalaissiirtolaisten kokoontumispaikka Finnish Labour Temple. Näyteltyjen kohtauksien lisäksi elokuva sisältää vanhoja arkistofilmejä sekä valokuvia. Thunder Bayssä kuvattu Under the Red Star on yksi kaikkien aikojen suurimpia  Northwestern Ontarion alueella tehtyjä elokuvatuotantoja. Ontarion kulttuuriviranomaisten lisäksi sitä tuki myös Turussa toimiva Siirtolaisuusinstituutti. Varpu Lindströmin ohella elokuvaan liittyvää tutkimustyötä teki kanadalainen professori Michel S. Beaulieu.
Under the Red Starin ensi-ilta oli syyskuussa 2011 Thunder Bayn Bay Street Film Festival -tapahtumassa. Elokuussa 2012 sitä esitettiin Suomessa neljällä eri paikkakunnalla. Elokuva on julkaistu myös DVD-muodossa.
Juoni

Elokuva koostuu viidestä jaksosta, joista ensimmäinen kertoo suomalaissiirtolaisten saapumisesta Ontarion Port Arthuriin sekä heidän yhteisönsä synnystä ja Labour Templen työväentalon rakentamisesta. Toisessa jaksossa seurataan kanadansuomalaisen työväenliikkeen radikalisoitumista muun muassa IWW-ammattiliiton kautta, sekä Suomen sisällissodan jälkeen Kanadaan muuttaneiden punapakolaisten saapumista. Kolmas käsittelee 1930-luvun lamaa, jolloin kanadansuomalaisia houkuteltiin siirtolaisiksi Neuvosto-Karjalaan. Lisäksi kerrotaan kanadansuomalaisten ammattiyhdistysmiesten Viljo Rosvallin ja Janne Votilaisen murhasta. Neljäs osa käsittelee Espanjan sisällissotaan lähteneiden kanadansuomalaisten vapaaehtoisten liittymistä Kansainvälisten prikaatien alaiseen Mackenzie-Papineau-pataljoonaan. Viimeisessä jaksossa kuvataan toisen maailmansodan lähestymistä ja kanadansuomalaisen radikalismin hiipumista sotavuosien myötä.
Rooleissa

| 0 | 1 | 2 |
| --- | --- | --- |
|  Rauli Pohjolainen  | … |  Aku Päiviö (kertoja)   |
|  Elena Leeve  | … |  Sanna Kannasto   |
|  Jussi Nikkilä  | … |  Tom Hill   |
|  Kevin Brothers  | … |  J. L. Cohen   |
|  Gabriel Harpelle  | … |  Jules Päiviö   |
|  Jouko Korhonen  | … |  Moses Hahl   |
|  Petri Peura  | … |  Janne Voutilainen   |
|  Saku Pinta  | … |  Viljo Rosvall   |
|  Jani Uusitalo  | … |  J. V. Kannasto   |
|  Mika Polkki  | … |  Ivar Nordström   |
Tom Waitsin diskografia

| 0 | 1 | 2 |
| --- | --- | --- |
 Tom Waits Prahassa 2008
Julkaisut
| ↙Studioalbumit | 17 |  |
| ↙Livealbumit | 2 |  |
| ↙Kokoelmat | 7 |  |
| ↙Videot | 5 |  |
| ↙Soundtrackit | 2 |  |
Tämä on yhdysvaltalaisen laulaja-lauluntekijä Tom Waitsin diskografia.
Studioalbumit

| Vuosi | Levyn nimi | Lisätietoa | Levy-yhtiö | Korkein listasijoitus> Billboard 200 | Korkein listasijoitus> Britannian albumilista | Korkein listasijoitus> Suomen virallinen lista |
| --- | --- | --- | --- | --- | --- | --- |
| 1973 | Closing Time |  | Asylum | — | — | — |
| 1974 | The Heart of Saturday Night |  | Asylum | — | — | — |
| 1975 | Nighthawks at the Diner | Äänitetty studiossa kahtena iltana pienen yleisön edessä. | Asylum | #164 | — | — |
| 1976 | Small Change |  | Asylum | #89 | — | — |
| 1977 | Foreign Affairs |  | Asylum | #113 | — | — |
| 1978 | Blue Valentine |  | Asylum | #181 | — | — |
| 1980 | Heartattack and Vine |  | Asylum | #96 | — | — |
| 1983 | Swordfishtrombones |  | Island | #167 | #62 | — |
| 1985 | Rain Dogs |  | Island | #188 | #29 | — |
| 1987 | Frank's Wild Years | Yhteistyö Benoît Christien kanssa | Island | #115 | #20 | — |
| 1992 | Bone Machine | Voitti Grammyn parhaasta vaihtoehtoisen musiikin albumista. | Island | #176 | #26 | — |
| 1993 | The Black Rider | Yhteistyö William S. Burroughsin ja Robert Wilsonin kanssa. | Island | #130 | #47 | — |
| 1999 | Mule Variations | Voitti Grammyn parhaana nykyaikaisen folkin albumina. | ANTI- | #30 | #9 | #11 |
| 2002 | Blood Money | Musiikkia Wilsonin versioon Woyzeck-näytelmästä. | ANTI- | #32 | #21 | #35 |
| 2002 | Alice | Musiikkia Wilsonin saman nimiseen näytelmään. | ANTI- | #33 | #20 | #27 |
| 2004 | Real Gone |  | ANTI- | #28 | #16 | #23 |
| 2006 | Orphans: Brawlers, Bawlers & Bastards | Kolmen levyn kokoelma uusia ja vanhoja äänityksiä. Useita aikaisemmin julkaisemattomia kappaleita. Oli ehdolla parhaasta nykyaikaisen folk/americana albumin Grammysta. | ANTI- | #74 | #49 | #18 |
| 2011 | Bad As Me |  | ANTI- | #6 | #10 | #12 |
Livealbumit

| Vuosi | Levyn nimi | Lisätietoa | Levy-yhtiö | Korkein listasijoitus> Billboard 200 | Korkein listasijoitus> Britannian albumilista |
| --- | --- | --- | --- | --- | --- |
| 1988 | Big Time | Myös elokuva ja videojulkaisu | Island | #152 | #84 |
| 2009 | Glitter and Doom Live | Kahden levyn kokoelma, äänitetty Glitter and Doom Tour -kiertueella Yhdysvalloissa ja Euroopassa kesällä 2008. | ANTI- | — | #76 |
Kokoelmat

| Vuosi | Levyn nimi | Levy-yhtiö |
| --- | --- | --- |
| 1981 | Bounced Checks | Asylum |
| 1984 | Anthology of Tom Waits | Asylum |
| 1986 | Asylum Years | Asylum |
| 1991 | The Early Years, Volume One | Bizarre |
| 1993 | The Early Years, Volume Two | Bizarre |
| 1998 | Beautiful Maladies - The Island Years | Island |
| 2001 | Used Songs 1973-1980 | Rhino |
Soundtrackit

| Vuosi | Levyn nimi | Lisätietoa | Levy-yhtiö |
| --- | --- | --- | --- |
| 1982 | One from the Heart | Francis Ford Coppolan elokuvan soundtrack Crystal Gaylen kanssa. Ehdolla parhaan musiikin Oscar-palkinnon saajaksi. | CBS |
| 1992 | Night on Earth | Soundtrack Jim Jarmuschin saman nimiseen elokuvaan. | Island |
Videot

| Vuosi | Levyn nimi | Levy-yhtiö |
| --- | --- | --- |
| 1988 | Big Time | Fries Home Video |
| 2006 | Under Review 1971-82 | MVD |
| 2007 | Burma Shave | Mc |
| 2007 | Under Review 1983-2006 | Chrome Dreams |
| 2009 | Romeo Bleeding: Live from Austin | Immortal |
Elokuvarooleja

| Vuosi | Elokuvan nimi | Rooli |
| --- | --- | --- |
| 1978 | Paradise Alley – helvetin kapakka (Paradise Alley) | Mumbles |
| 1983 | Outsiders – kolmen jengi (The outsiders) | Buck Merrill |
| 1983 | Taistelukala (Rumble Fish) | Benny |
| 1984 | Cotton Club (The Cotton Club) | Irving Stark |
| 1986 | Down by Law | Zack |
| 1987 | Karhiainen (Ironweed) | Rudy |
| 1987 | Candy Mountain | Al Silk |
| 1989 | Jänistäjät (Cold Feet) | Kenny |
| 1990 | Mystery Train | Radio D.J. |
| 1991 | Queensin kingit (Queens Logic) | Monte |
| 1991 | Leikkiä luojan laitumilla (At Play in the Fields of the Lord) | Wolf |
| 1991 | The Fisher King | Disabled veteran |
| 1992 | Bram Stokerin Dracula (Bram Stoker's Dracula) | R. M. Renfield |
| 1993 | Short Cuts – oikopolkuja (Short Cuts) | Earl Piggot |
| 1999 | Seitsemän seinähullua sankaria (Mystery Men) | Dr. Heller |
| 2003 | Kahvia ja tupakkaa (Coffee and Cigarettes) | Tom |
| 2005 | Domino | Wanderer |
| 2005 | Tiikeri ja lumi (La tigre e la neve) | (Himself/Sè stesso) |
| 2009 | The Imaginarium of Doctor Parnassus | Mr. Nick |
Aiheesta muualla

Albumit Tom Waitsin virallisella sivustolla (englanniksi)
Tom Waitsin tuotanto Discogs-sivustolla (englanniksi)
Under the Silver Lake

| Under the Silver Lake |
| --- | --- |

Ohjaaja:  David Robert Mitchell
Käsikirjoittaja:  David Robert Mitchell
Tuottaja:   Michael De Luca  Chris Bender  Jake Weiner  Adele Romanski  David Robert Mitchell 
Säveltäjä:  Disasterpeace
Kuvaaja:  Michael Gioulakis
Leikkaaja:  Julio C. Perez IV
Pukusuunnittelija:  Caroline Eselin
Pääosat:   Andrew Garfield  Riley Keough 
Valmistustiedot
Valmistusmaa:  Yhdysvallat
Tuotantoyhtiö:   Pastel Productions  Michael De Luca Productions  Stay Gold Features  Vendian Entertainment  Salem Street Entertainment  Boo Pictures 
Levittäjä:  A24
Ensi-ilta:   2018-5-1515. toukokuuta 2018 (Cannes)  2019-4-1919. huhtikuuta 2019 (Yhdysvallat ja Suomi)  
Kesto:  139 minuuttia
Alkuperäiskieli:  englanti
Tuotto:  2,05 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Under the Silver Lake on vuonna 2018 ensi-iltansa saanut yhdysvaltalainen mustan huumorin sävyttämä jännityselokuva, jonka on ohjannut, käsikirjoittanut ja tuottanut David Robert Mitchell. Sen pääosia esittää Andrew Garfield ja Riley Keough.
Under the Silver Lake sai maailmanensi-iltansa Cannesin elokuvajuhlilla 15. toukokuuta 2018, missä se kilpaili Kultaisesta palmusta.
Näyttelijät

| 0 | 1 | 2 |
| --- | --- | --- |
|  Andrew Garfield  | … |  Sam   |
|  Riley Keough  | … |  Sarah   |
|  Topher Grace  | … |  Sam'n ystävä   |
|  Callie Hernandez  | … |  Millicent Sevence   |
|  Don McManus  | … |  Final Man   |
|  Jeremy Bobb  | … |  sanoittaja   |
|  Riki Lindhome  | … |  näyttelijätär   |
|  Zosia Mamet  | … |  Troy   |
|  Patrick Fischler  | … |  sarjakuvafani   |
|  Jimmi Simpson  | … |  Allen   |
|  Grace Van Patten  | … |  ilmapallotyttö   |
|  India Menuez  | … |  Shooting Star 1   |
|  Wendy Vanden Heuvel  | … |  yläosaton lintunainen   |
|  Chris Gann  | … |  Jefferson Sevence   |
|  Jessica Makinson  | … |  Mrs. Sevence   |
|  Stephanie Moore  | … |  ruskeahiuksinen huonekaveri   |
|  Sibongile Mlambo  | … |  vaaleahiuksinen huonekaveri   |
|  Rex Linn  | … |  manageri   |
|  Laura-Leigh  | … |  Mae   |
|  Luke Baines  | … |  Jesus   |
|  Allie MacDonald  | … |  Meek Bride   |
|  Victoria Bruno  | … |  Clara Bow Bride   |
|  Lola Blanc  | … |  Reading Glasses Bride   |
|  Silversun Pickups  | … |  bändi   |
|  Sydney Sweeney  | … |  Shooting Star 2   |
|  Guy Nardulli  | … |  ovivartija   |
|  David Yow  | … |  koditon   |
|  Adam Bartley  | … |  poliisi   |
|  June Carryl  | … |  sheriffi   |
Aiheesta muualla

Under the Silver Lake Internet Movie Databasessa (englanniksi)
Ukaasi

Ukaasi (ven. указ, ukaz, sääntö, määräys) tarkoitti alun perin hallitsijan antamaa juridista käskyä tai lakia (edikti). Venäjällä perustuslaillisen hallintotavan kehittyessä ukaasit jäivät pääasiassa lakia selventävien asetuksien asemaan.
1990-luvun alussa Venäjän sekavassa hallinnollisessa tilanteessa presidentti Boris Jeltsin hallinnoi asioita usein presidentin asetuksin eli ukaasein selvittääkseen tilanteita, jotka olivat juuttuneet Venäjän valtakunnanduumaan.
Suomen kielessä ukaasiksi kutsutaan alentavasti komentoa tai hallinnolliseksi käskyksi ymmärrettyä ohjetta.
Unto Satoranta

Unto Satoranta on suomalainen vanhan tanssimusiikin laulaja, jonka keikkaura alkoi Harry Aaltosen orkesterissa 1960-luvun alussa ja jatkuu yhä 2020-luvullakin. Vuonna 1964 Satoranta aloitti Ossi Aallon vakituisena solistina. Vuonna 1966 Satoranta kokosi oman orkesterin ja alkoi keikkailla sen kanssa.
Päivätyönään valimossa työskennellyt Satoranta on esittänyt musiikkia koko uransa ajan sivutöinään. Häntä on markkinoitu muun muassa luonnehdinnalla ”Tangon vaalea valttiässä”.
Diskografia

Jo Vain (1980)
Metsätiellä (1986)
Silloin aikaan nuoruuden (2011)
Aiheesta muualla

Unto Satorantan esitystuotanto Suomen äänitearkistossa (1901–1999)
Tää liian hyvää on

| ”Tää liian hyvää on” Eija Sinikka |
| --- | --- | --- |

Singlen tiedot
 Julkaistu: 1975
 Formaatti: 12" vinyyli
 Tyylilaji: iskelmämusiikki
 Kesto: 05.15
 Levy-yhtiö: PSO
Tää liian hyvää on on suomalaisen iskelmälaulaja Eija Sinikan singlejulkaisu vuodelta 1975. Levymerkki on PSO:n Blue Master ja singlen kaupallinen tunnus 45-BLU 753. Vinyylisinglejä on valmistettu Suomessa.
Singlen kappaleet

Ääninäytteet
Äänitiedostojen kuunteluohjeet
| Sivu 1 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Sovitus | Kesto |  |  |  |  |  |
| 1. | Tää liian hyvää on | Kari Kuuva | Kuuva, Raittinen, Kuoppamäki | 2.32 |  |  |  |  |  |
| Sivu 2 |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | Kanssasi sun | Jukka Kuoppamäki | Juha Kajova | Seppo Paakkunainen | 2.43 |  |  |  |  |
Kappaleiden luettelotunnukset ovat MPS 428 ja 429.
Ukarumpa

Ukarumpa
Ukarumpa on kylä (engl. gated community) Papua-Uudessa-Guineassa. Kylä sijaitsee Aiyuran laaksossa Eastern Highlandsin maakunnassa noin 10 kilometriä länteen Kainantun kaupungista. Ukarumpassa on arviolta 500–800 asukasta, joista suurin osa lähetystyöntekijöitä. Lähetystyöntekijät työskentelevät maailman suurimmalla lähetysasemalla, joka sijaitsee kylän vieressä pienen joen vastarannalla. Lähetysasema perustettiin kyseiselle suoalueelle vuonna 1966, kun silloisen Papua-Uuden-Guinean australialainen Opetusministeriö virallisesti osoitti kyseisen maa-alueen Summer Institute of Linguistics (SIL) -järjestölle lähetysaseman paikaksi.
Kielitieteellisesti Ukarumpa sijaitsee kolmen kielialueen kohtaamispisteessä. Kyseisestä noin neliökilometrin maapalasta on käyty verisiä heimosotia jo satoja vuosia. Tämä ilmeisesti oli eräs syy, miksi maan silloinen hallitus juuri päättikin valita maapalan lähetysjärjestön sijoituspaikaksi. Ajatuksena oli yksinkertaisesti tavoite lopettaa riidat neutraalilla omistajalla. Näin ei kuitenkaan käynyt.
Nykyisin SIL:n omistama Ukarumpan lähetysasema on noin 600 ulkomaalaisen ja noin 300 paikallisen asukkaan työpaikka. Lisäksi siellä koulutetaan lähes kaikki maan 847:n eri kieliryhmän äidinkieliset lukutaitotyöntekijät, koordinoidaan noin 240 kieliryhmän raamatunkäännöstyön etenemistä ja edistetään kyläyhteisöjen kokonaisvaltaista kehittymistä keskuksen välittömässä läheisyydessä sekä kauempanakin. SIL:n yhteistyösopimus Papua-Uuden-Guinean Opetusministeriön kanssa on jatkunut yli 50 vuotta, ja se rajaa selkeästi SIL:n työn vapaaehtoistyöksi kielenkehitys-, lukutaito- ja raamatunkäännöstyön hyväksi. Keskuksen pienellä klinikalla hoidetaan sekä järjestön työntekijöitä sekä vuonna 2007 uusitulla ensiapuvastaanotolla päivittäin jopa satoja paikallisia potilaita.
SIL:n kielitieteellisessä kirjastossa on taltioituna kokonaisuudessaan SIL:n ja muiden järjestöjen tuottama antropologinen, kielitieteellinen ja teologinen tutkimusmateriaali Papua-Uuden-Guinean alueelta.
Suomalaisia Ukarumpassa työskenteli vuonna 2019–2020 yhteensä noin kymmenen. Ukarumpan suomalainen peruskoulu perustettiin vuonna 1997. Se mahdollistaa suomalaisen perusopetuksen esiluokasta aina yhdeksänteen luokkaan asti. Koulu ei ole aktiivinen, koska lähetysasemalla ei ole riittävästi suomalaisia lapsia. Suomalaislapset käyvät kansainvälistä koulua.
Tää hetki

| Tää hetki Puhuva Kone |
| --- | --- | --- |

Studioalbumin tiedot
 Julkaistu: 9. marraskuuta 2011
 Formaatti: CD
 Tuottaja(t): Elastinen, Sakke Aalto
 Tyylilaji: rap, pop
 Kesto: 38.41
 Levy-yhtiö: Rähinä Records
Listasijoitukset
  Suomen virallinen lista: 26.
muut studioalbumit
| Jokainen tavallaan 2010 | Tää hetki 2011 |   |
Tää hetki on rap-artisti Puhuvan Koneen toinen studioalbumi. Sen julkaisi Rähinä Records 9. marraskuuta 2011. Albumin kappaleesta "Hyvä kiertää" on julkaistu musiikkivideo. Video on kuvattu Helsingin Luonnontieteellisessä museossa.
Albumi ylsi parhaimmillaan Suomen virallisen listan sijalle 26.
Kappaleet

Taas valmiina – 3.30
Hyvä kiertää – 3.06
Ei oo helppoo – 3.23
Mitä ikinä – 3.22 (feat. Elastinen)
Eura – 2.46
Ei haukku haavaa tee – 3.17
Hiljaa – 3.39
Tänään räjähtää – 3.41
Silmät – 3.53
Mahtavaa – 3.25
Tykytyksii – 4.39 (feat. Mikael Gabriel)
Tumareseptorit

Tumareseptorit ovat proteiineja, jotka sopivan molekyylin eli ligandin sidottuaan sitoutuvat tiettyyn kohtaan tuman DNA:ssa vaikuttaen siten tiettyjen geenien transkriptioon lisäävästi tai vähentävästi, jolloin näiden geenien koodaamien proteiinien tuotanto solussa kasvaa tai vähenee. Tumareseptoreita on vain eläimissä, eikä esimerkiksi sienissä, kasveissa tai edes eläimiä sukulaisuussuhteeltaan lähimpänä olevissa kaulussiimaeliössä.
Tumareseptorit poikkeavat muista reseptoreista ainakin kolmessa asiassa. 1. Ne eivät ole kiinni solukalvossa vaan ovat tumassa tai yleensä solulimassa. 2. Tumareseptorien ligandit ovat usein rasvaliukoisia ja ne voivat siksi läpäistä solukalvon. 3. Muiden reseptorien signaalit välittyvät muiden, toisioläheteiksi kutsuttujen, aineiden kautta. Tumareseptorit taas vaikuttavat suoraan kohteeseensa, joka on DNA. Jälkimmäisen eron takia tumareseptorit voidaan reseptorien sijaan pikemminkin mieltää ligandien aktivoimiksi transkriptiotekijöiksi.
Ihmisissä tumareseptoreita on ainakin 48, mutta silmukoitumisen takia kustakin voi olla useita muotoja eli isoformeja. Estrogeenireseptorit ovat esimerkki ihmisten tumareseptoreista. Niiden tärkein sisäsyntyinen ligandi on estradioli. Ne olivat myös ensimmäiset tunnistetut tumareseptorit. Niiden olemassaolo tunnistettiin vuonna 1962. Ihmisissä muun muassa myös androgeenit, kilpirauhashormonit, D-vitamiinit ja A-vitamiinit saavat aikaan ainakin osan vaikutuksistaan tumareseptorien kautta.
Rakenne

Tumareseptorit ovat suoria peptidiketjuja, kuten proteiinit yleensäkin. Ketjun alueet voidaan jakaa viiteen osaan eli proteiinidomeeniin:
N-terminaalinen domeeni eli NTD. Monista tumareseptoreista on monia eri muotoja eli isoformeja, jotka muodostuvat NTD:n silmukoitumisen kautta. NTD:ssä on aktivaatiofunktio 1- eli AF1-alue. Alue sitoo sopivia transkriptiotekijöitä, jotka vaikuttavat tumareseptorin toimintakykyyn sen sitomasta ligandista riippumattomasti.
DNA:ta sitova domeeni eli DBD (eng. DNA-binding domain), jossa on kaksi sinkkisormi-proteiinimotiivia. Alue kiinnittyy sinkkisormien avulla tiettyihin alueisiin DNA:ssa, joita kutsutaan hormonivaste-elementeiksi eli HRE (eng. hormone response element). DBD on hyvin samanlainen eri tumareseptorien välillä eli se on konservoitunut.
saranadomeeni. Tästä taipuisasta alueesta tumareseptori voi sitoutua toiseen tumareseptoriin, jolloin reseptorit tuottavat dimeerin.
ligandin sitova domeeni eli LBD (eng. ligand binding domain). LBD:ssä on ligandin sitova kohta, jota sanotaan aktivaatiofunktio 2:ksi eli AF2:ksi.
C-terminaalinen domeeni.
Tumareseptorit voivat olla aktiivisia eli vaikuttaa DNA:han sitoutumalla siihen joko yksistään eli monomeereinä tai pareittain eli dimeereinä. Dimeerit voivat olla homodimeereitä tai heterodimeereitä (katso: proteiinien kvaternäärirakenne).
Luokittelu

Tumareseptorit voivat olla aktiivisia eli vaikuttaa DNA:han sitoutumalla siihen joko yksistään tai pareittain. Reseptorien sitomien DNA-alueiden emäsjärjestys eli sekvenssi on tietynlainen. Näitä sekvenssejä kutsutaan hormonivaste-elementeiksi (HRE). Jos reseptorit ilmenevät pareittain, HRE-sekvenssejäkin on kaksi. Jos sekvenssit ovat osin samanlaiset, voivat samanlaiset alueet olla DNA:ssa perättäin symmetrisesti, jolloin toista sekvenssiä sanotaan suoraksi toistosekvenssiksi (eng. direct repeat) ja toista käänteistoistosekvenssiksi (eng. inverted repeat). Muussa tapauksessa molemmat sekvenssit ovat suoria toistosekvenssejä.
Mangelsdorfin ja kollegoiden vuonna 1995 ehdottama tumareseptorien luokittelu pohjautuu osin edellä esiteltyihin käsitteisiin. Tätä luokittelua käytetään laajalti ja siinä on neljä luokkaa, jotka on esitelty alla.
Luokittelu > Luokka I

Luokan I reseptorit eli steroidireseptorit ovat aktiivisia keskenään samanlaisina reseptoripareina eli homodimeereinä. Reseptoreista toinen sitoutuu DNA:ssa suoraan toistosekvenssiin ja toinen käänteistoistosekvenssiin.
Ihmisissä luokkaan I kuuluvat muun muassa (suluissa ovat reseptorien tärkeimmät sisäsyntyiset ligandit):
AR eli androgeenireseptori (dihydrotestosteroni ja testosteroni)
ER eli estrogeenireseptorit α ja β (estradioli)
PR eli progesteronireseptori (progesteroni)
GR eli glukokortikoidireseptori (glukokortikoidit)
MR eli mineralokortikoidireseptori (aldosteroni)
Luokittelu > Luokka II

Luokan II reseptorit eli RXR heterodimeerit ovat aktiivisia keskenään erilaisina reseptoripareina eli heterodimeereinä. Reseptoreista toinen on aina retinoidi-X-reseptori eli RXR ja toinen on jokin muu tumareseptori. Reseptoreista molemmat sitoutuvat yleensä suoriin toistosekvensseihin, mutta joskus toinen sekvensseistä on käänteistoistosekvenssi.
Luokan II reseptoreissa toinen tumareseptori vaatii aktiivisuuteen RXR:n. Yksittäinen RXR taas voi muodostaa toisen RXR:n kanssa homodimeerin, joka on aktiivinen eli se voi vaikuttaa DNA:han. Luokan II reseptorit voivat olla toiminnaltaan sallivia (eng. permissive), jolloin dimeerin aktivaatioon riittää se, että se vain toinen dimeerin reseptoreista sitoo ligandin. Jos molempien tulee sitoa ligandi samanaikaisesti, on dimeeri ei-salliva (eng. non-permissive).
Ihmisissä luokkaan II kuuluvat muun muassa (suluissa ovat reseptorien tärkeimmät sisäsyntyiset ligandit):
RXR:t eli retinoidi-X-reseptorit α, β ja γ (alitretinoiini)
RAR:t eli retinoiinihapporeseptorit α, β ja γ (tretinoiini tai alitretinoiini)
TR:t eli kilpirauhashormonireseptorit α ja β (trijodityroniini ja tyroksiini)
PPAR:t eli peroksisomien proliferaattoriaktivoidut reseptorit α, β, γ ja δ (rasvahapot ja prostaglandiinit)
CAR eli konstitutiivinen androstaanireseptori (androstaani)
PXR eli pregnaani-X-reseptori (monet keholle vieraat aineet eli ksenobiootit)
VDR eli D-vitamiinireseptori (kalsitrioli)
Luokittelu > Luokka III

Luokan III reseptorit eli dimeeriset orvot reseptorit ovat dimeereitä ja yleensä homodimeereitä. Yleensä reseptoreista molemmat sitoutuvat suoriin toistosekvensseihin. Nämä eroavat luokan I ja II reseptoreista siten, että niille ei ole tunnistettu ligandia, jonka takia niitä kutsutaan orvoiksi.
Luokittelu > Luokka IV

Luokan IV reseptorit eli monomeeriset orvot reseptorit ovat ligandiltaan tuntemattomia luokan III reseptorien tapaan, mutta luokan IV reseptorit ovat monomeerejä.
Yllä: kaavakuva tyypillisen tumareseptorin proteiinidomeenien järjestyksestä peptidiketjussa N-terminaalista C-terminaaliin. 
 Alla: DNA:han sinkkisormista kiinnittynyt tumareseptori. Rakenteesta puuttuvat domeenit on esitetty katkoviivoin. Punainen katkoviiva: N-terminaalinen domeeni. Sininen: DNA:ta sitova domeeni. Pinkki katkoviiva: saranadomeeni. Vihreä: ligandia sitova domeeni (punainen on ligandi). Oranssi katkoviiva: C-terminaalinen domeeni.
Esimerkki luokan I tumareseptorin toiminnasta. 1. Hormoni läpäisee solukalvon ja sitoutuu soluliman tumareseptoriin, joka on tässä esimerkissä kiinnittyneenä johonkin lämpösokkiproteiiniin (HSP). 2. Hormonin sitoutuminen poistaa HSP:n ja tumareseptori tuottaa dimeerin toisen ligandin aktivoiman tumareseptorin kanssa. 3. Dimeeri siirtyy tumahuokosen kautta tumaan. 4. Dimeeriin kiinnittyvät vaaditut transkriptiotekijät ja reseptori liittyy DNA:han. 5. RNA-polymeraasi tuottaa reseptorin ohjastamana tietystä geenistä mRNA:n, josta muodostuu translaatiossa tämän geenin koodaama proteiini.